MINISTERU GĦALL-WIRT NAZZJONALI, L-ARTI U L-GVERN LOKALI Indiċi L-Uffiċċju tas-Segretarju Permanenti – Introduzzjoni Id-Direttorat tal-Kultura Id-Direttorat tar-Restawr Id-Diviżjoni għall-Gvern Lokali Paġna L-Uffiċċju tas-Segretarju Permanenti Il-Ministeru għall-Wirt Nazzjonali, l-Arti u l-Gvern Lokali ġie kostitwit f'Jannar 2020, wara l-bidla li kien hemm fid-dekasteri ministerjali b'riżultat tal-ħatra tal-Prim Ministru l-ġdid. Dan il-Ministeru huwa responsabbli mill-oqsma tal-Wirt Kulturali, ir-Restawr, il-Kultura, l-Arti, it-Teatri, il-Lingwa Maltija, l-Arkivji Nazzjonali, il-Biblijoteka Nazzjonali, u l-Gvern Lokali. Is-Segretarju Perrmanenti ngħata r-responsabbiltà tal-Ministeru għall-Wirt Nazzjonali, l-Arti u l-Gvern Lokali f'Jannar 2020 u beda l-ħidma tiegħu minnufih. Id-Direttorat tal-Kultura Id-Direttorat tal-Kultura ġie mwaqqaf sabiex jiżgura li r-rwol ta' governanza tal-Ministeru responsabbli għall-kultura jiġi mwettaq b'mod effiċjenti u li kwistjonijiet importanti li għandhom effett fuq is-settur jitressqu għall-attenzjoni tal-awtoritajiet politiċi u amministrattivi kompetenti. Ir-responsabilitajiet prinċipali tad-Direttorat huma dawn li ġejjin: a. Il-Politika Nazzjonali għall-Kultura; b. L-Inventarju Nazzjonali tal-Wirt Kulturali Intanġibbli; c. Programmi biex titrawwem mit-tfulija udjenza għall-attivitajiet ta' kultura; d. Relazzjonijiet ma' pajjiżi terzi permezz ta' Ftehimiet Kulturali; e. Preparazzjoni ta' kontibuzzjonijiet fl-isfera internazzjonali għal diskussjonijiet dwar il-kultura f. Relazzjoni ma' entitajiet tal-UE, il-UNESCO u għaqdiet internazzjonali dwar kultura u l- u l-industrija kreattiva; industrija kreattiva. Matul is-sena 2019, id-Direttorat ħadem fuq is-segwenti: Wirt Kulturali Intanġibbli Fis-7 ta' Marzu, 2017, il-Parlament Malti approva b'mod unanimu r-riżoluzzjoni Nru. 450 sabiex Malta tirratifika l-Konvenzjoni tal-UNESCO tal-2003 dwar il-Ħarsien tal-Wirt Kulturali Intanġibbli. F'Ottubru, 2017, ittieħdet id-deċiżjoni li d-Direttorat tal-Kultura għandu jkun l-aġenzija nazzjonali li timplimenta u tmexxi 'l quddiem din l-inizjattiva. Bdew isiru kuntatti mal-uffiċċju tal-UNESCO responsabbli mill-qasam tal-ħarsien tal-wirt kulturali intanġibbli. Wara li ngħataw pariri minn Marina Calvo Perez u Harriet Deacon, Malta ressqet l-ewwel applikazzjoni tagħha lill-UNESCO f'Marzu 2019 sabiex il-Ftira Maltija tiġi rikonoxxuta bħala wirt kulturali intanġibbli tal-umanità. Id-deċiżjoni fuq din l- applikazzjoni tittieħed f'Diċembru, 2020. Minnufih wara li tressqet l-ewwel applikazzjoni, beda xogħol sabiex titressaq it-tieni applikazzjoni. Fuq deċiżjoni tal-Bord Nazzjonali, it-tieni applikazzjoni se tkun dwar l-Għana. Sadanittant, id-Direttorat tal-Kultura flimkien mal-Bord Nazzjonali għall-Ħarsien tal-Wirt Kulturali Intanġibbli kompla l-ħidma tiegħu fuq bażi nazzjonali. Sal-aħħar tal-2019, kien hemm ħdax-il element rikonoxxut fuq l-inventarju nazzjonali. Dawn huma: il-Bizzilla, il-Brilli, l-Arti Efimerali, il-Prattika tal- Falkunerija, il-Festa Maltija, il-Ftira Maltija, l-Għana, l-Għażżiela, ir-Rakkmu bid-Deheb u l-Isterjotomija. Presepju Artistiku Malti fl-Ibliet Barranin Id-Direttorat tal-Kultura rnexxielu mill-2016 iwassal il-ħila tal-presepisti Maltin fiċ-ċentri ta' bliet Dan beda fl-2016, meta wara li saret kompetizzjoni nazzjonali, il-presepju artistiku maħluq mis-Sur Manwel Grech ġie esebit fil-Pjazza tal-Vatikan f'Ruma. Fl-2017, l-istess presepju ttella' u ġie esebit fil-Pjazza tal-Maxtura f'Betlem, il-Palestina – eżatt quddiem fejn hu mifhum li twieled Sidna Ġesù Kristu. Fl-2018, kif kien xieraq, il-Presepju Artistiku ġie esebit fi Pjazza Tritoni fil-Belt Valletta li f'dik is-sena kienet qiegħda tiċċelebra t-titlu tal-Belt Kulturali Ewropea. Fl-2019, il-Presepju Artistiku Malti saritlu modifika mis-sinjuri Jennings Falzon u Norman Hill. modifika kellha ssir sabiex ikun jista' jiġi esebit f'wieħed mis-swieq ewlenin tal-Milied, fuq il-kampus tal- Università fi Vjenna, l-Awstrija. L-inawgurazzjoni tal-Presepju saret mill-President ta' Malta, Dr George Vella. Id-Direttorat tal-Kultura sab għajnuna kbira mill-Ambaxxatriċi ta' Malta għall-Awstrija, Natasha Meli Dan il-programm ġdid daħal fis-seħħ f'Diċembru 2016. Il-ħsieb wara dan il-programm huwa li kull student jiġi offrut esperjenza kulturali u artistika. Mill-banda l-oħra, bil-Culture Pass il-professjonisti qegħdin ikunu inkoraġġiti sabiex joħolqu u jiżviluppaw xogħlijiet għal udjenza żagħżugħa, kif ukoll jiżdiedu programmi kulturali fil-kurrikulu tal-istudenti. Għas-sena skolastika 2018/2019, il-Culture Pass infetaħ għal aktar studenti billi anke dawk fil-kindergarten u fl-iskejjel primarji setgħu jibbenefikaw. Mill-Culture Pass jistgħu jibbenefikaw l-istudenti kollha li jattendu l-iskejjel tal-Istat, tal-Knisja u indipendenti. Ir-rispons għall-programm 2018/2019 kien wieħed pożittiv ħafna, tant li l-parteċipazzjoni fit-tielet sena skolastika ta' dan il-programm kienet erba' darbiet aktar minn tal-ewwel edizzjoni. Produzzjonijiet Studenti li pparteċipaw L-Iskema tad-Diġitizzazzjoni għaċ-Ċinema L-oġġettiv ta' din l-iskema hu biex ngħinu fid-diġitizzazzjoni tal-apparat fis-swali taċ-ċinema, biex jintwerew aktar xogħlijiet awdjoviżivi Ewropej u biex ukoll tiżdied l-attendenza fiċ-ċinema. l-Gvern ma ħax din l-inizjattiva, kien ikun hemm il-probabbiltà kbira li s-swali taċ-ċinema llum m'għandhomx films x'juru minħabba li l-kumpaniji kollha tad-distribuzzjoni tal-films qalbu għal sistema diġitali. Filwaqt li s-swali taċ-ċinema bbenefikaw minn ħamsin fil-mija (50%) tal-ħlas tal-apparat diġitali meħtieġ biex jintwerew il-films, is-sidien kienu obbligati li joffru biljetti b'xejn biex studenti tal- iskejjel primarji u sekondarji jmorru jaraw film. Bi ftehim mal-Ministeru għall-Edukazzjoni u x-Xogħol, din l-offerta kienet miftuħa għal dawk l- istudenti li jattendu Skola Sajf. L-2019 kienet l-aħħar sena fejn din l-iskema kienet offruta. Direttorat tal-Kultura ħadem flimkien mal-FES sabiex din l-attività sseħħ. ibbenefikaw minn din l-iskema. Id-Direttorat tal-Kultura huwa responsabbli mill-Cultural Leave għall-impjegati fis-Servizz Pubbliku. impjegat fis-Servizz Pubbliku jista' japplika, taħt ċerti kundizzjonijiet, għal massimu ta' għaxart ijiem bi ħlas fis-sena biex jieħu sehem b'mod attiv f'avvenimenti kulturali barra minn Malta. Matul l-2019 ġew approvati 104 talbiet għal Cultural Leave biex b'hekk l-impjegati fis-Servizz Pubbliku bbenefikaw minn 391 jum bi ħlas waqt li kienu barra minn Malta jieħdu sehem f'attività kulturali. istess perjodu, ġew rifjutati 25 talba. Relazzjonijiet mal-UE Matul is-sena 2019 id-Direttorat tal-Kultura kien responsabbli għall-kordinazzjoni tal-pożizzjoni ta' Malta fuq numru ta' dokumenti li kienu qed jiġu diskussi fil-laqgħat tal-Kumitat tal-Affarijiet Kulturali u l- Ġew ippreparati wkoll il-pożizzjonijiet għal-laqgħat tal-COREPER u tal-laqgħa tal-Kunsill tal- Edukazzjoni, Żgħażagħ, Kultura u Sport (EYCS) fuq l-istess dokumenti. Xogħol ieħor sar fuq Noti ta' Struzzjonijiet/Noti ta' Informazzjoni għal gruppi ta' esperti relatati mas-settur Diversi uffiċjali mid-Direttorat tal-Kultura attendew u ħadu sehem b'mod attiv f'diversi laqgħat ta' Working Groups u kienu jiffurmaw parti minn delegazzjonijiet ministerjali għal-laqgħat li saru f'Pariġi, kulturali/awdjoviżiv. Brussell u Bucharest. Relazzjonijiet mal-UNESCO Id-Direttorat tal-Kultura kompla jieħu sehen b'mod attiv fl-avvenimenti u l-konferenzi tal-UNESCO. F'Marzu, delegazzjoni Maltija marret tippreżenta l-ewwel applikazzjoni biex element tal-wirt kulturali intanġibbli (il-Ftira Maltija) tiġi inkluża fil-lista tal-ħarsien dinji. Waqt il-laqgħa, ġiet esplorata l- possibbiltà li f'Malta ssir konferenza internazzjonali dwar il-wirt kulturali intanġibbli. Wara li saru aktar diskussjonijiet, delegazzjoni mmexxija mis-Segretarju Permanenti kellha laqgħa mas- Segretarju Ġenerali tas-sezzjoni tal-Wirt Kulturali Intanġibbli tal-UNESCO, is-Sur Tim Curtis, fejn ġew Ġie propost li l-laqgħa internazzjonali f'Malta ssir f'Marzu 2021. Delegazzjoni mmexxija mis-Segretarju Permanenti ħadet sehem ukoll fil-laqgħa għall-Ministri tal-Kultura organizzata mill-UNESCO. Din saret f'Novembru, fil-kwartieri tal-għaqda f'Pariġi. Masterclasses dwar il-Films Id-Direttorat tal-Kultura introduċa inizjattiva fejn organizza masterclasses fuq scriptwriting għall-films u t- televiżjoni. Għal dan l-għan, ġie Malta John Collee, scriptwriter ta' fama internazzjonali li kiteb scripts Il-masterclass kienet maqsuma fuq tlett ijiem u għaliha attendew 28 persuna. Inizjattiva oħra ġdida kienet li ġew organizzati tliet films bis-sehem ta' tliet protagonisti ta' fama kbira internazzjonali. Intwera l-film 'Hotel Mumbai' u għad-diskussjoni mal-pubbliku ħa sehem l-iscriptwriter It-tieni film muri kien il-kontroversjali 'A Clockwork Orange' u għad-diskussjoni mal- udjenza ħa sehem l-attur prinċipali Malcolm McDowell. It-tielet film ippreżentat kien 'Pulp Fiction' u għal din id-diskussjoni kien preżenti l-attur magħruf Harvey Keitel. Għal kull preżentazzjoni pparteċipa pubbliku numeruż li ppakkja s-sala fi Spazju Kreattiv. Id-Direttorat tar-Restawr Id-Direttorat tar-Restawr huwa l-entità prinċipali tas-Servizz Pubbliku li timplimenta u tesegwixxi xogħol ta' restawr, konservazzjoni u riabilitazzjoni ta' binjiet storiċi ewlenin. Id-Direttorat tar-Restawr joffri wkoll assistenza speċjalizzata lil varji entitajiet pubbliċi u istituzzjonijiet, li jinkludu ministeri, dipartimenti, organizzazzjonijiet volontarji u kunsilli lokali. B'kollox, id-Direttorat tar-Restawr, li jopera mill-uffiċċji u workshops li jinsabu fil-kumpless magħruf bħala l-Ospizju, il-Furjana, iħaddem mal-160 impjegat, li jinkludu professjonisti u nies li jaħdmu fl-amministrazzjoni, fil-qasam tekniku u industrijali. Fl-2019, id-Direttorat tar-Restawr wettaq diversi proġetti ta' restawr u riabilitazzjoni fuq bini u swar ta' importanza storika, fosthom ir-restawr tal-faċċati esterni tal-Università l-Qadima fil-Belt, ir-riabilitazzjoni tal-Palazz tal-Ammirall fil-Belt, u t-tieni fażi tal-Parroċċa taż-Żejtun. Bħala swar, saru diversi proġetti fuq swar fil-Furjana u nbeda wkoll xogħol ta' restawr fiż-żoni l-iktar perikolużi f'Forti Rikażli. Ġew ukoll imħejjija l-ewwel sejħiet għall-offerti għall-ewwel fażi ta' restawr fuq il-Cottonera Lines, bi prijorità tingħata lill-Bastjun ta' San Ġwann. Permezz tal-iskema ta' proġetti ta' restawr bi sħab mal-Kunsilli Lokali, matul l-2019 sar xogħol ta' restawr fuq il-proġetti li ntgħażlu taħt l-iskema 2017. Dawn il-proġetti, li twettqu mill-ħaddiema tad-Direttorat tar- Restawr, huma l-Kappella tal-Qtugħ ir-Ras ta' San Ġwann fis-Siġġiewi, il-Kappella ta' San Ġwann f'Ħal Għargħur, is-Sala Parrokkjali f'Ħal Safi, il-Ħajt tal-Matla fl-Imqabba, u l-istatwa tal-Karmnu f'Raħal Ġdid. Lejn l-aħħar tas-sena nbeda wkoll restawr fuq il-proġetti magħżula taħt is-sejħa tal-2018, u cioè n-Niċċa tas-Salvatur f'Marsaxlokk, il-Kappella ta' San Ġużepp fil-Manikata (il-Mellieħa), il-Kappella ta' Santu Kristu f'Ħal Għaxaq, u l-Kappella ta' San Ġużepp f'Santa Venera. Ta' min isemmi xogħol ieħor li qed jiġi mwettaq minn ħaddiema tad-Direttorat, fosthom fuq il-Victoria Lines fiż-żona ta' Ħal Għargħur, is- Santwarju tal-Ħniena fil-Qrendi u l-bitħa ċentrali ta' Kastilja. L-Uffiċċju tal-Proġetti ta' Riabilitazzjoni wkoll wettaq diversi proġetti, fosthom żewġ statwi tal- Kunċizzjoni f'Bormla, statwa ta' San Ġużepp fil-Birgu, intemm ix-xogħol fuq il-Monument tal-Gwerra fl- Isla, u nbdew proġetti ta' restawr tal-kampnar tal-Kunvent tal-Kapuċċini fil-Kalkara u waterproofing tal- parroċċa tal-istess lokalità, u tal-faċċati tal-Każin tal-Banda tal-Isla. Tkompla wkoll ir-restawr tal-koppla u l-kampnar tal-Knisja ta' San Filippu fl-Isla. Matul l-2019 komplew xogħlijiet f'diversi stadji fuq il-proġetti li qed isiru taħt il-programm ta' fondi FEŻR 2014-2020, jiġifieri r-Riabilitazzjoni tal-Palazz Presidenzjali fil-Belt (bi sħab ma' Heritage Malta) u l-proġett ta' Spazju għall-Arti Kontemporanja, il-MICAS, fil-Furjana (bi sħab mas-CBCP – Coordinating Board for Culture Projects), il-proġett ta' riabilitazzjoni tal-Arkivji Notarili fil-Belt (mal-Uffiċċju tan-Nutar tal-Gvern), u l-proġett tal-Biċċerija fil-Belt (mal-Valletta 2018). Tlesta xogħol ta' restawr fuq diversi swar minn Sant'Iermu lejn Marsamxett u bereġ fiż-żona ta' Marsamxett (mal-GHRC). In-nefqa kapitali ta' fondi lokali direttament allokati lid-Direttorat tar-Restawr fuq dawn il-proġetti kienet ta' €3 miljun. Diversi proġetti oħrajn saru b'fondi allokati minn dipartimenti u entitajiet oħrajn, kemm fondi lokali kif ukoll fondi b'kofinanzjament Ewropew. Id-Diviżjoni għall-Gvern Lokali Riforma tal-Gvern Lokali L-2019 kienet is-sena li fiha l-proċess li nbeda fl-aħħar tal-2017 ra t-twettiq tal-emendi leġiżlattivi fl-Att dwar Gvern Lokali (Kap. 363). L-emendi leġiżlattivi, li ammontaw għal madwar 70 emenda fl-Att, kienu r-riżultat ta' proċess twil ta' konsultazzjoni kemm mal-istakeholders interni kif ukoll mal-pubbliku. Saru wkoll laqgħat ta' konsultazzjoni mal-President ta' Malta, l-Ispeaker tal-Kamra tad-Deputati, l- Arċisqof ta' Malta, il-Kummissjoni Elettorali, l-Uffiċċju tal-Awditur Ġenerali, uffiċjali tal-Partit Laburista, il-Partit Nazzjonalista u l-Alternattiva Demokratika, il-Forum Żgħażagħ Laburisti, il-Malta Catholic Youth Network, il-MEUSAC u r-Rettur u l-amministrazzjoni tal-Università ta' Malta. Barra minn hekk ittellgħu tliet laqgħat ta' konsultazzjoni mal-pubbliku, waħda fin-Nofsinhar ta' Malta (il- Marsa), l-oħra fit-Tramuntana (il-Mosta), u l-oħra f'Għawdex (ix-Xewkija). Il-proċess tar-riforma wassal għat-tisħiħ tal-Kunsilli Reġjonali u l-funzjonijiet tagħhom; l-impenn tal- kunsilli reġjonali u lokali fl-oqsma soċjali, edukattivi u komunitarji; u t-tisħiħ fil-kariga tas-Sindku, il-Viċi Sindku u l-Kunsillieri Lokali. Permezz tar-riforma ngħataw responsabilitajiet speċifiċi lil kull Kunsillier Lokali f'oqsma speċifiċi (Żgħażagħ u Tfal, l-Isport u Attivitajiet Fiżiċi, l-Innovazzjoni, l-Infrastruttura, Proġetti, l-Anzjani, l-Edukazzjoni, il-Kultura, il-Hamlets, l-Aspett Soċjali u l-Integrazzjoni Soċjali). riforma rat ukoll tisħiħ tal-impenn taż-żgħażagħ kif ukoll il-parteċipazzjoni akbar taċ-ċittadini lokali fil- politika lokali (tal-ewwel billi żgħażagħ ta' 16-il sena ngħataw l-opportunità li jikkontestaw l-Elezzjonijiet Lokali, kif ukoll sehem akbar taċ-ċittadin billi l-kunsilli lokali jkunu obbligati jagħmlu laqgħa annwali fejn Working Group ta' Governanza Tajba għall-Gvern Lokali Matul l-2019 kompla jiltaqa' l-Working Group dwar Governanza Tajba għall-Gvern Lokali. Permezz ta' proposti li ħarġu minn dan il-Working Group saru emendi fir-Regolamenti dwar Kunsilli Lokali (Verifika) kif ukoll il-Proċeduri dwar Kunsilli Lokali (Verifika) sabiex il-Mid-Term Audit ma jibqax mandatorju iżda jiżdied illi kull meta jkun hemm bdil ta' Segretarju Eżekuttiv, iridu jsiru sett ta' Rapporti Finanzjarji bħala mezz ta' handover. Dan il-Working Group kien strumentali wkoll sabiex jissaħħaħ it-taħriġ, b'mod partikolari dak għall-Kunsillieri Lokali. Direttorju ta' Liaison Officers fl-Entitajiet Governattivi għall-Kunsilli Lokali F'Jannar 2019, id-Diviżjoni organizzat seminar ta' ġurnata bit-titlu Ħidma Kollaborattiva bejn il-Kunsilli Lokali u l-Entitajiet Governattivi. Dan is-seminar, li għalih kienu mistiedna s-Sindki, is-Segretarji Eżekuttivi u l-kapijiet tal-entitajiet tal-Gvern u li kellu wkoll bħala kelliem ewlieni lis-Segretarju Permanenti Ewlieni, kellu l-għan li jiġu diskussi d-diffikultajiet li l-kunsilli lokali jkollhom fl-interazzjoni mal-entitajiet governattivi u viċi versa. Dan is-seminar wassal sabiex aktar tard inħareġ direttorju lill- kunsilli lokali bil-lista tal-liaison officers f'kull entità tal-Gvern. Taħriġ għall-Kunsillieri Lokali bi sħubija bejn id-Diviżjoni, l-Uffiċċju tal-Awditur Ġenerali u l- Assoċjazzjoni tal-Kunsilli Lokali B'kollaborazzjoni bejn id-Diviżjoni għall-Gvern Lokali, l-Uffiċċju tal-Awditur Ġenerali u l-Assoċjazzjoni tal-Kunsilli Lokali ġie mtella' programm ta' taħriġ ta' ġurnata għall-kunsillieri lokali li għalih kien hemm attendenza tajba ħafna. Dan il-programm ġie faċilitat minn trainers miċ-Chartered Institute of Public Finance and Accounting (CIPFA) tar-Renju Unit u kien jittratta dwar il-Governanza Tajba u l-Finanzi. Taħriġ lis-Segretarji Eżekuttivi Bħala parti mill-proġett taħt in-Norway Funding Mechanism li tiegħu d-Diviżjoni hi l-Project Leader, ġie organizzat kors ta' ġurnata għas-Segretarji Eżekuttivi bit-titlu Good Governance, Transparency and Matul dan il-programm kien hemm diversi kelliema, fosthom l-Awditur Ġenerali u ċ- Chairman tal-Kummissjoni Permanenti kontra l-Korruzzjoni. Proġetti tal-Unjoni Ewropa Proġett kofinanzjat mill-fondi Norveġiżi – Taħriġ fl-oqsma ta' Governanza Tajba, Kontabilità u Trasparenza u fondi addizzjonali għal proġetti fil-komunità Il-Diviżjoni Gvern Lokali qed timplimenta proġett ta' €1.3 miljun kofinanzjat mill-fondi Norveġiżi bl- għan li minn naħa ssaħħaħ il-ħiliet u l-għarfien tal-kunsillieri eletti kif ukoll tal-ħaddiema tal-Kunsilli Lokali fuq governanza lokali, u min-naħa l-oħra tipprovdi riżorsi finanzjarji lill-istess Kunsilli Lokali għal proġetti ta' fejda fil-komunità. L-għan hu li jikber l-għarfien ta' dawk kollha involuti fis-settur b'taħriġ speċifiku fuq governanza tajba, fuq kontabilità u trasparenza, kif ukoll opportunitajiet ta' perjodu ta' ħidma f'Kunsilli Lokali u entitajiet oħra marbuta mal-ħidma tal-istess Kunsilli kemm f'Malta kif ukoll fin- Norveġja. Matul l-2019, id-Diviżjoni Gvern Lokali organizzat b'suċċess tliet sessjonijiet ta' taħriġ li għalihom attendew mijiet ta' ħaddiema fis-settur. Sar ftehim li permezz tiegħu l-Assoċjazzjoni tal-Kunsilli Lokali, li hi sieħba f'dan il-proġett, tingħata fondi biex torganizza numru ta' sessjonijiet ta' informazzjoni u taħriġ lill-kunsillieri eletti. Mil-lat ta' proġetti fil-komunitajiet varji, f'Diċembru tal-2019 id-Diviżjoni ħarġet sejħa għal proġetti mill-istess fondi Norveġiżi li għalihom kienu eliġibbli li japplikaw dawk il- Kunsilli kkunsidrati bħala urbani. Dawn se jkunu jistgħu jimplimentaw proġetti b'baġit ta' mhux inqas minn €25,000 u mhux iktar minn €100,000. B'kollox dan il-proġett għandu baġit li jqarreb il-miljun ewro Il-Programm Europe for Citizens, li tiegħu t-Taqsima tal-UE hi l-contact point, ġie promoss matul is-sena 2019 permezz ta' 12-il attività. Dawn jinkludu l-parteċipazzjoni tal-contact point fi ħdan 3 attivitajiet organizzati minn Kunsilli Lokali u NGOs. Ikkollaborajna b'mod attiv f'żewġ attivitajiet mal-Europe Direct Information Centres fl-okkażjoni taċ-ċelebrazzjonijiet ta' Jum l-Ewropa, kemm f'Malta kif ukoll f'Għawdex. Fid-dawl tal-Elezzjonijiet Parlamentari Ewropej tal-25 ta' Mejju 2019, organizzajna żewġ kampanji bit-tema "Din id-Darba Se Nivvota" mal-Uffiċċju tal-Parlament Ewropew f'Malta. Dawn iż- żewġ attivitajiet kienu ffukati fuq iċ-ċittadinanza attiva, il-futur tal-Ewropa u l-importanza ta' dan il- programm f'dan il-kuntest. F'Ġunju 2019 ġew organizzati żewġ seminars ta' taħriġ għall-Kunsilli Lokali u NGOs, wieħed f'Malta u ieħor f'Għawdex, u f'Diċembru 2019 għalaqna s-sena b'Konferenza ta' Għeluq għall-Kunsilli Lokali u NGOs f'Malta u oħra f'Għawdex. Il-Programm URBACT, Malta Il-Programm URBACT III ġie promoss mit-Taqsima tal-UE tad-Diviżjoni bħala l-contact point tal- programm f'Malta matul is-sena 2019 permezz ta' erba' attivitajiet. Fi Frar 2019 organizzajna żewġ Info Days fuq il-programm, waħda f'Malta u oħra f'Għawdex, għall-istakeholders fis-settur tal-politika urbana Tul is-sena 2019 ħdimna id f'id ma' rappreżentanti tal-Awtorità tal-Ippjanar li huma midħla sew tas-settur li fuqu jiffoka dan il-programm partikolari biex inkomplu nilħqu aktar stakeholders u nħeġġuhom jipparteċipaw fih. F'Mejju 2019 ikkollaborajna wkoll b'mod attiv f'żewġ attivitajiet mal- Europe Direct Information Centres fl-okkażjoni taċ-ċelebrazzjonijiet ta' Jum l-Ewropa, kemm f'Malta kif ukoll f'Għawdex. Fondi Ewropej għal Agrikoltura u Żvilupp Rurali Id-Diviżjoni Gvern Lokali tieħu ħsieb li tivverifika l-ħidma li tkun qed isir minn numru ta' Kunsilli Lokali li qed jibbenefikaw minn fondi Ewropej għall-iżvilupp rurali. Dan il-proċess ta' verifika jinkludi kemm l- implimentazzjoni tal-proġett kif ukoll dik tal-pagamenti relatati. Dan jgħin sabiex ikun żgurat li l-proġetti jimxu 'l quddiem skont dak pjanat, kif ukoll li l-pagamenti jsiru fil-qafas tal-istess ftehim u fil-qafas tar- regolamentazzjoni lokali u Ewropea. Id-Dipartiment għall-Gvern Lokali (Monitoraġġ u Sapport) Il-missjoni tad-Dipartiment fejn meħtieġ lill-kunsilli lokali u reġjonali. Sabiex jagħmel monitoraġġ tal-funzjonijiet u l-operat tal-Gvern Lokali kif ukoll joffri s-sapport u l-appoġġ L-oġġettivi tad-Dipartiment Id-Dipartiment (Monitoraġġ u Sapport) fi ħdan id-Diviżjoni għall-Gvern Lokali: • Jagħmel monitoraġġ fuq il-funzjonijiet u l-operat tal-Kunsilli Reġjonali u Kunsilli Lokali sabiex jassigura li qegħdin jimxu skont il-leġiżlazzjoni u proċeduri statutorji; • Joffri sapport maniġerjali u amministrattiv biex jgħin lill-Kunsilli Lokali jimxu b'effiċjenza u • Jorganizza taħriġ lill-membri u l-amministrazzjoni tal-Kunsilli Lokali u Reġjonali kif ukoll lill- effettività kif ukoll b'mod professjonali; impjegati fi ħdan l-istess Dipartiment; • Jalloka fondi pubbliċi lill-Awtoritajiet Lokali; • Jipproponi policies u emendi leġiżlattivi dwar il-Gvern Lokali fejn ikun hemm il-ħtieġa; • Joffri sapport lill-pubbliku fil-qasam tal-Kunsilli Lokali. Finanzjament tal-Kunsilli Lokali u Reġjonali Fl-2019, id-Dipartiment kien strumentali biex alloka l-ammont ta' €38.5 miljun f'allokazzjoni finanzjarja diretta lill-Kunsilli Lokali, l-ammont ta' €3.15 miljun lill-Kunsilli Reġjonali, kif ukoll €504,782 bħala Fond ta' Aġġustament lill-kunsilli lokali. Barra minn hekk, ġew iffinanzjati wkoll mid-Dipartiment il-ħaddiema tal-RSSL assenjati mal-kunsilli lokali għas-somma ta' €1.82 miljun, il-bordijiet u kumitati għas-somma ta' €56,000, il-ħaddiema mal- kunsilli lokali fl-iskema tal-Community Inclusive Employment Scheme għas-somma ta' €300,000, u pagament lill-Wasteserv ta' €1.3 miljun biex jagħmel tajjeb għad-differenza fi ħlas mill-kunsilli lokali. Matul l-2019 ġew imħallsa wkoll ir-rimborżi lill-kunsilli lokali li daħlu fl-iskema ta' PPP dwar it-toroq, kif ukoll rimborż lill-kunsilli lokali dwar proġetti kapitali. Dan kollu għal total ta' madwar €170,000. Monitoraġġ tal-Kunsilli Lokali ir-regolamenti u l-proċeduri applikabbli. It-Taqsma tal-Monitoring tad-Diparitment tassigura li l-Kunsilli Lokali u Reġjonali joperaw skont il-liġi, L-għan prinċipali ta' dan il-Unit huwa li jara li l-Awtoritajiet Lokali jaderixxu mal-Liġijiet ta' Malta, primarjament u fost oħrajn mal-Att dwar il-Kunsilli Lokali u l-Leġiżlazzjoni Sussidjarja, mar-Regolament dwar Kunsilli Lokali, mal-Proċeduri tal-Finanzi, tal-Verifika, tar-Riżorsi Umani u Proċeduri u Gwidi dwar Isir monitoraġġ u skrutinju regolari fuq l-aġendi u l-minuti tal-laqgħat tal-Kunsilli Reġjonali u Lokali, l-iskedi ta' pagamenti, rapporti finanzjarji, u jassigura li d-dokumenti pubbliċi jiġu mpoġġija fuq is- sit elettroniku uffiċjali għall-benefiċċju taċ-ċittadin. Matul is-sena 2019, il-Monitoring Unit stħarreġ każijiet dwar allegazzjonijiet ta' irregolaritajiet li l-Unit irċieva minn individwi jew membri tal-Kunsilli Lokali kif ukoll każijiet li l-uffiċjali fi ħdan il-Unit ikunu osservaw waqt ix-xogħol ta' monitoraġġ. Fejn instab li Kunsill Lokali wettaq xi irregolarità, dan ġie mitlub jirregolarizza l-pożizzjoni tiegħu. Appoġġ lill-Kunsilli Lokali Id-dipartiment jagħti appoġġ lill-kunsilli lokali permezz tat-Taqsimiet tar-Riżorsi Umani, tal-Procurement u tal-Legal Unit f'dak li għandu x'jaqsam mal-Att dwar Gvern Lokali u r-regolamenti u proċeduri relatati. Il-Procurment Unit jieħu ħsieb ukoll li jagħmel monitoraġġ sabiex jassigura li l-Kunsilli Lokali ma jkollhomx kuntratti skaduti kif ukoll jistħarreġ każijiet fejn jiġi allegat xi nuqqas ta' osservanza ta' regolamenti jew proċeduri waqt xi proċess ta' akkwist. Il-Procurement Unit jiskrutinja wkoll talbiet ta' Direct Orders jew talbiet relatati ma' akkwist li jirrikjedu approvazzjoni mid-Dipartiment. Servizz liċ-ċittadin Id-Dipartiment huwa impenjat li jagħti servizz mill-aqwa liċ-ċittadin u għalhekk għandna l-Customer Support Unit li huwa magħmul minn ħames uffiċjali mmexxija mill-Kap tal-Unit. Dan il-Unit jieħu ħsieb ilmenti miċ-ċittadini li jikkonċernaw il-Kunsilli Lokali kif ukoll jagħti sapport u tagħrif ġeneriku lill- Dan il-Unit irċieva diversi lmenti, kemm direttament mill-pubbliku li żar id-Dipartiment, kemm permezz ta' posta elettronika jew ordinarja, kif ukoll bit-telefown. L-uffiċjali ta' dan il-Unit kontinwament qegħdin jieħdu taħriġ u jkunu assistiti sabiex tabilħaqq jingħata servizz ta' eċċellenza liċ-ċittadin. Id-Direttorat għall-Gvern Lokali (Strateġija u Implimentazzjoni tal-Policy) Il-Missjoni tad-Direttorat Nippromovu komunitajiet b'saħħithom, nodfa u inklussivi permezz ta' strateġiji kreattivi u innovattivi għall-Gvern Lokali ta' Eċċellenza. Sehem id-Direttorat fir-Riforma tal-Gvern Lokali Matul is-sena 2019 id-direttorat kompla jintroduċi bidliet relatati mar-riforma kif ukoll kompla jissaħħaħ il-mekkaniżmu amministrattiv fir-rigward tal-attivitajiet u l-inizjattivi li jiġu mnedija minn żmien għal żmien mid-Direttorat, f'kollaborazzjoni ma' dak li kien is-Segretarjat Parlamentari għall-Gvern Lokali u Komunitajiet, id-Diviżjoni għall-Gvern Lokali u diversi entitajiet u organizzazzjonijiet oħrajn. Id-Direttorat imbarka fuq proċess ta' ristrutturar intern kif ukoll aġġornament u reviżjoni tal-proċessi u metodi ta' ħidma, liema proċessi wasslu għal tfassil u tnedija ta' għadd ta' Standard Operating Procedures (SOPs) u linji gwida sabiex il-Kunsilli Lokali jimxu magħhom kull meta jiġu bżonn xi servizz partikolari minn dan id-direttorat. Skemi ta' Finanzjament għall-Kunsilli Lokali u Reġjonali Fl-2019 sar stock-take tal-iskemi ta' finanzjament li kienu jinħarġu fis-snin ta' qabel, li wassal sabiex saret reviżjoni sħiħa, inkluż il-proċeduri u proċessi. Ġiet imnedija SOP ġdida, sett ta' linji gwida, kif ukoll formola ta' applikazzjoni u regoli ġodda li japplikaw għal kull Skema ta' Finanzjament li tiġi mnedija għall-kunsilli lokali u reġjonali. Saret evalwazzjoni u reviżjoni tal-mod kif jiġu evalwati l-iskemi b'aktar kontabilità u effiċjenza. Dan kollu ffaċilita l-proċess sabiex l-applikazzjonijiet għall-iskemi jiġu pproċessati b'mod aħjar, iktar effiċjenti u fi żmien iqsar. Matul l-2019 it-temi prinċipali għall-iskemi/inizjattivi ffokaw fuq issues ta' Ambjent, Saħħa, il-Benessere, id-Drittijiet u l-Welfare tal-Annimali, il-Familja, Kwalità ta' Ħajja Aħjar għall-Anzjani kif ukoll id- Diversità fil-komunitajiet tagħna u l-Integrazzjoni permezz tal-Kultura. Proċessar ta' applikazzjonijiet għal ġemellaġġi (Twinning) Id-direttorat għandu wkoll ir-responsabbiltà li jipproċessa talbiet u jissorvelja l-ġemellaġġi bejn kunsilli lokali Maltin u dawk barraning. Inbeda wkoll proċess li jwassal għal reviżjoni tal-leġiżlazzjoni eżistenti, kif ukoll ingħata bidu għat-tfassil ta' policy ġdida f'dan ir-rigward. Amministrazzjoni ta' Proprjetà Pubblika Matul is-sena 2019 ġiet imsaħħa l-komunikazzjoni bejn id-direttorat u l-Awtorità tal-Artijiet, ġiet imnedija l-SOP li tikkonċerna l-Amministrazzjoni ta' Proprjetà Pubblika, kif ukoll tnedew sett ta' linji gwida ġodda sabiex jgħinu lis-Segretarji Eżekuttivi fil-proċess tal-applikazzjonijiet. Sessjonijiet ta' Informazzjoni, Konferenzi u Seminars organizzati mid-Direttorat Matul is-sena, id-Direttorat ħa ħsieb li jorganizza sessjonijiet ta' informazzjoni, kemm f'Malta kif ukoll f'Għawdex, bil-għan li jgħin lis-Sindki jifhmu aħjar l-iskemi ta' finanzjament maħruġa minn żmien għal Barra minn hekk id-Direttorat, b'kollaborazzjoni mal-Ministeru għall-Familja, Drittijiet tat-Tfal u Solidarjetà Soċjali u The Malta Foundation for the Wellbeing of Society, tella' sessjoni fuq Children's żmien mid-direttorat. Fil-bidu ta' Novembru d-Direttorat indirizza lill-Kunsilli Lokali dwar il-ħames temi prinċipali għall-iskemi ta' finanzjament għas-sena 2020. Dawn kienu jittrattaw: • L-Inklużjoni u l-Integrazzjoni; • L-Aċċessibilità u l-Mobilità; • Komunitajiet aktar sani (il-benessere taċ-ċittadini lokali); Il-Protezzjoni u l-Konservazzjoni tal-Ambjent; u It-Teknoloġija. suġġetti diskussi kienu: • L-Edukazzjoni Innovattiva u Inklużiva; Inħarsu l-Ambjent u l-Annimali; u • Familji Flimkien għal Saħħa Aħjar. F'April 2019, id-Direttorat organizza seminar bit-titlu 'Il-Gvern Lokali fuq l-Għatba tal-Komunità'. is-seminar ittellgħu tliet workshops li fihom dawk preżenti setgħu jipparteċipaw u jieħdu sehem attiv. F'Novembru 2019, id-Direttorat organizza konferenza ta' ġurnata bit-titlu 'Innovazzjoni u Inklużjoni għal Komunitajiet ta' Eċċellenza'. L-għan tal-konferenza kien li l-Kunsilli Lokali u Reġjonali jkunu strumentali biex jiġu nwettqa strateġiji u policies nazzjonali għall-benefiċċju tar-residenti. L-oġġettiv ewlieni tal- konferenza kien li perrmezz ta' ħruġ ta' skemi relatati, l-Awtoritajiet Lokali jkollhom il-mezzi biex ifasslu programmi u servizzi inovattivi bil-għan li jsaħħu l-komunitajiet għal Gvern Lokali ta' Eċċellenza. il-konferenza ttellgħu tliet workshops fejn it-temi diskussi kienu: Innovazzjoni fil-Ħarsien tal-Ambjent; • Flimkien għal Kwalità ta' Ħajja Aħjar; u • Diversità u Ugwaljanza għal Komunitajiet Inklużivi permezz tal-Kultura.